Document ID: /roh_data/filtered/fineweb-2-filterrobots_roh.jsonl.gz/69523

2021
Igl onn 2021 ein ils pumpiers vegni clamai 13 gadas. Las intervenziuns ein per part era stadas difficilas e buca semplas per tut ils participai, denter auter duas acziuns per la Viafier retica cun donns da persunas, in'intervenziun digl agid stradal ed il sustegn en connex cun igl incendi grond ella zona d'industria Islas a Schluein. La squadra ha dau damogn als cass a moda fetg professiunala ed adina per il bien dallas persunas pertuccadas. Per exercezis da squadra e da cader han ils pumpiers prestau 2'654 uras da survetsch. Ultra da quei ha igl agid stradal ed igl agid viafieril exercitau, e quei era en terren difficil.
2020
Ils pumpiers ein vegni clamai igl onn 2020 19 gadas. Per exercezis da squadra e da cader han ils pumpiers prestau 1'671 uras da survetsch. Ultra da quei ha igl agid stradal ed igl agid viafieril exercitau, e quei era en terren difficil. Duront il lockdown da corona han ins strihau ils exercezis per impedir ch'il virus sederasi denter ils pumpiers. La promtadad d'intervegnir ei stada garantida mintga mument. Il cumandant ei era staus activs el stab directiv ommunal.
Igl ault prighel d'incendis d'uaul la stad sco era in pèr draccadas intensivas cun prighel d'inundaziun han procurau ch'ils pumpiers ein entrai pliras gadas en acziun preventivamein per identiﬁcar ad uras situaziuns prigulusas e per saver instradar mesiras baul avunda. Davos las culissas ha la squadra da material mirau che quel ed ils vehichels mess a disposiziun dalla vischnaunca seigien promts.
2019
Ils pumpiers ein vegni clamai igl onn 2019 23 gadas. Duront lur acziuns han ils 107 pumpiers prestau 596 uras da survetsch. Per exercezis da squadra e da cader han els prestau 2'618 uras.
2018
Ils pumpiers ein vegni clamai igl onn 2018 17 gadas. Duront lur acziuns han ils 111 pumpiers prestau 530 uras da survetsch. Per exercezis da squadra e da cader han els prestau 2'358 uras.
2017
Duront igl onn 2017 ein ils pumpiers vegni clamai 20 gadas. Per quellas acziuns han els prestau rodund 900 uras da survetsch. Da quei crodan buca meins che 300 uras sil barschament d'in gagliner a Rueun, igl uost 2017. Il corp da pumpiers dumbra totalmein 107 pumpieras e pumpiers. Per exercezis da squadra e da cader han els prestau igl onn 2017 1'600 uras, vitier aunc ulteriuras 780 uras per perfecziunament e scolaziun pil salvament en cass da barschaments dalla viafier.